Անդրեյ Պանյուկով

**Անդրեյ Վլադիմիրովիչ Պանյուկով** (, ), ռուս ֆուտբոլիստ, Եկատերինբուրգի «Ուրալ» ակումբի հարձակվող։

## Կարիերա
### Ակումբային
Պանյուկովը ծնվել է Մոսկվայում, որտեղ սկսել է ֆուտբոլով զբաղվել «Սպարտակի» դպրոցում, որին հաջորդել են «Լոկոմոտիվը», «Մեգասֆերան» և «Մոսկվան», որից հետո նա հայտնվել է «Դինամոյի» դպրոցում։ 2011 թվականի մարտին հայտավորվել է «Դինամոյում» Ռուսաստանի առաջնությանը մասնակցելու համար։ Երիտասարդական թիմի կազմում նորամուտը նշել է հուլիսի 23-ին՝ «Ռոստովի» հետ խաղում (5:1), որում փոխարինման է դուրս եկել 78-րդ րոպեին, իսկ 82-րդ րոպեին դարձել է գոլի հեղինակ։ Ընդհանուր առմամբ 2011 թվականի երիտասարդական առաջնությունում անցկացրել է 10 հանդիպում, որոնցում խփել է երեք գնդակ։ 2011/12 թվականի մրցաշրջանում անցկացրել է 12 հանդիպում, խփել 13 գնդակ, ինչի շնորհիվ դարձել է երիտասարդական առաջնության լավագույն ռմբարկու, իսկ «Դինամոյի» երիտասարդական թիմը դարձել է նրա հաղթողը։

2012 թվականի ամռանը նախամրցաշրջանային հավաք է անցկացրել «Դինամոյի» առաջին թիմի հետ։ Հուլիսի 14-ին «Յունգշիլեի» հետ ընկերական խաղում (7:2) աչքի է ընկել հեթ-տրիկով։ Հուլիսի 19-ին նոր պայմանագիր է կնքել ակումբի հետ, որը նախատեսվել է 3 տարվա համար։ Հուլիսի 21-ին Նիժնի Նովգորոդի «Վոլգայի» հետ խաղում (0:1) նշել է նորամուտը Պրեմիեր լիգայում։ Պանյուկովը խաղադաշտ է դուրս եկել հանդիպման 78-րդ րոպեին՝ փոխարինելով Լեանդրո Ֆերնանդեսին։ Հոկտեմբերի 31-ին խփել է իր առաջին գոլը «Դինամոյի» առաջին թիմում՝ հաղթական գոլ խփելով «Խիմկիի» դեմ գավաթային խաղում (2։ 1)։

2013 թվականի փետրվարի 20-ին վարձավճարով տեղափոխվել է «Խիմկի»։ 2014 թվականի փետրվարի 4-ին նույնպես վարձավճարով տեղափոխվել է «Սպարտակ Նալչիկ» ակումբ։ 2014 թվականի հուլիսի 25-ին վարձավճարով տեղափոխվել է Կալինինգրադի «Բալթիկա»։ Պայմանագիրն ստորագրվել է 1 տարի ժամկետով՝ 2015 թվականի ձմռանը վարձակալությունից խաղացողին հետ կանչելու իրավունքով։ 2014 թվականի նոյեմբերին ակումբն ու խաղացողը փոխադարձ համաձայնությամբ խզել են պայմանագիրը։

2015 թվականի հունվարի 19-ին Պանյուկովը վարձավճարով տեղափոխվել է Լիտվայի «Ատլանտաս» մինչև 2014/15 թվականի մրցաշրջանի ավարտը։ 2015 թվականի փետրվարի 28-ին կայացած իր առաջին խաղում «Տրակայ» ակումբի դարպասը խփած 4 գոլի հեղինակ է դարձել։ 2015 թվականի մարտի 17-ին ևս չորս գոլ է խփել Լիտվայի առաջնության 4-րդ տուրի՝ «Շյաուլյայի» դեմ խաղում (5։ 0)։ 2015 թվականի հունիսին «Դինամոյի» հետ պայմանագրի ավարտից հետո մնացել է «Ատլանտասում»։

2015 թվականի օգոստոսի 31-ին ֆրանսիական «Այաչոն» Պանյուկովի հետ վարձավճարային պայմանագիր է կնքել մեկ մրցաշրջանի համար։ 2016 թվականի հունիսին վարձավճարով պետք է տեղափոխվեր Ֆրանսիայի երկրորդ դիվիզիոնի «Նիմ» ակումբ, սակայն 2016 թվականի հուլիսի 16-ին հայտնի է դարձել, որ Պանյուկովը վերադառնում է «Ատլանտաս» վիզայի հետ կապված խնդիրների պատճառով։

2016 թվականի ամռանը պորտուգալական «Բրագան» մեկ տարվա վարձավճարային պայմանագիր է կնքել Պանյուկովի հետ։ Մրցաշրջանի ընթացքում տեղափոխվել է երկրորդ թիմ, որտեղ մասնակցել է ընդամենը 6 խաղի։ Հունվարի 30-ին պայմանագիրը խզվել է փոխադարձ համաձայնությամբ։ 2017-ի փետրվարին կրկին վերադարձել է «Ատլանտաս»։ 2017 թվականի օգոստոսի 10-ին 3 տարվա պայմանագիր է կնքել Սանկտ Պետերբուրգի «Զենիթի» հետ։ Ռուսաստանի առաջնությունում նորամուտը նշել է օգոստոսի 20-ին «Ամկարի» դեմ արտագնա խաղում (1:0)՝ փոխարինման դուրս գալով հանդիպման 80-րդ րոպեին։ 2019 թվականի հունիսի 27-ին պաշտոնապես տեղափոխվել է «Ուրալ» ակումբ՝ կնքելով 4 տարվա պայմանագիր, ընդ որում, նախորդ ակումբը պահպանել է գնման առաջնային իրավունքը։

### Հավաքականում
2011 թվականին հանդես է եկել Ռուսաստանի մինչև 17 տարեկանների հավաքականում, որի կազմում անցկացրել է երեք հանդիպում։

## Ակումբային վիճակագրություն
*(ճշգրտվել է 6 ապրիլի 2019-ի դրությամբ)*

### Պրեմիեր լիգայի ակումբների երիտասարդական առաջնություն
*(ճշգրտվել է 2015 թվականի հունվարի 1-ի դրությամբ)*

## Ձեռքբերումներ
### Թիմային
* 15px Լիտվայի առաջնության բրոնզե մեդալակիր - 2015
* Ռուսաստանի երիտասարդական առաջնության հաղթող - 2011/12
* Համագործակցության դավաթի դափնեկիր - 2013
* Լիտվայի գավաթի խաղարկության եզրափակչի մասնակից - 2014/15

### Անձնական
* Ռուսաստանի երիտասարդական առաջնության լավագույն ռմբարկու - 2011/12 (13 գոլ)

## Ծանոթագրություններ

Կատեգորիա:Այաչչոյի ֆուտբոլիստներ
Կատեգորիա:Զենիթի ֆուտբոլիստներ
Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սպարտակ Մոսկվայի ֆուտբոլիստներ